CELEX: 32019D0605
Language: el
Date: 2019-04-11 00:00:00
Title: Eκτελεστική απόφαση (EE) 2019/605 της Επιτροπής, της 11ης Απριλίου 2019, για την τροποποίηση του παραρτήματος II της απόφασης 2007/777/ΕΚ όσον αφορά τη συμπερίληψη του Ηνωμένου Βασιλείου της Μεγάλης Βρετανίας και της Βόρειας Ιρλανδίας και ορισμένων Εξαρτήσεων του Στέμματος στον κατάλογο τρίτων χωρών ή τμημάτων αυτών από τις οποίες επιτρέπεται η εισαγωγή στην Ένωση φορτίων ορισμένων προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων για κατανάλωση από τον άνθρωπο [κοινοποιηθείσα υπό τον αριθμό C(2019) 2840] (Κείμενο που παρουσιάζει ενδιαφέρον για τον ΕΟΧ)

12.4.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 103/50
               
            
         EΚΤΕΛΕΣΤΙΚΗ ΑΠΟΦΑΣΗ (EE) 2019/605 ΤΗΣ ΕΠΙΤΡΟΠΗΣ
         της 11ης Απριλίου 2019
         για την τροποποίηση του παραρτήματος II της απόφασης 2007/777/ΕΚ όσον αφορά τη συμπερίληψη του Ηνωμένου Βασιλείου της Μεγάλης Βρετανίας και της Βόρειας Ιρλανδίας και ορισμένων Εξαρτήσεων του Στέμματος στον κατάλογο τρίτων χωρών ή τμημάτων αυτών από τις οποίες επιτρέπεται η εισαγωγή στην Ένωση φορτίων ορισμένων προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων για κατανάλωση από τον άνθρωπο
         
            
               [κοινοποιηθείσα υπό τον αριθμό C(2019) 2840]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως την εισαγωγική φράση του άρθρου 8, το άρθρο 8 σημείο 1 πρώτο εδάφιο, το άρθρο 8 σημείο 4 και το άρθρο 9 παράγραφος 4,
         Εκτιμώντας τα ακόλουθα:
         
                     (1)
                  
                  
                     Στις 29 Μαρτίου 2017 το Ηνωμένο Βασίλειο γνωστοποίησε την πρόθεσή του να αποχωρήσει από την Ένωση, βάσει του άρθρου 50 της Συνθήκης για την Ευρωπαϊκή Ένωση (ΣΕΕ). Στις 22 Μαρτίου 2019 το Ευρωπαϊκό Συμβούλιο εξέδωσε την απόφαση (ΕΕ) 2019/476 (2) για την παράταση της προθεσμίας δυνάμει του άρθρου 50 παράγραφος 3 της ΣΕΕ σε συμφωνία με το Ηνωμένο Βασίλειο. Σύμφωνα με την εν λόγω απόφαση, εάν η συμφωνία αποχώρησης δεν έχει εγκριθεί από τη Βουλή των Κοινοτήτων έως τις 29 Μαρτίου 2019 το αργότερο, η προθεσμία που προβλέπεται στο άρθρο 50 παράγραφος 3 της ΣΕΕ παρατείνεται έως τις 12 Απριλίου 2019. Δεδομένου ότι η συμφωνία αποχώρησης δεν εγκρίθηκε έως τις 29 Μαρτίου 2019, το δίκαιο της Ένωσης θα παύσει να εφαρμόζεται ως προς το Ηνωμένο Βασίλειο και εντός αυτού από τις 13 Απριλίου 2019 («η ημερομηνία αποχώρησης»).
                  
               
                     (2)
                  
                  
                     Η απόφαση 2007/777/EΚ της Επιτροπής (3) καθορίζει, μεταξύ άλλων, τους όρους για την εισαγωγή στην Ένωση φορτίων ορισμένων προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων που έχουν υποβληθεί σε μία από τις επεξεργασίες που ορίζονται στο μέρος 4 του παραρτήματος II της εν λόγω απόφασης («τα εμπορεύματα»), καθώς και τον κατάλογο των τρίτων χωρών ή τμημάτων τους από τις οποίες επιτρέπεται η εισαγωγή των εμπορευμάτων στην Ένωση.
                  
               
                     (3)
                  
                  
                     Στο μέρος 2 του παραρτήματος II της απόφασης 2007/777/ΕΚ περιλαμβάνεται κατάλογος τρίτων χωρών ή τμημάτων τους από όπου επιτρέπεται η είσοδος στην Ένωση αυτών των εμπορευμάτων, υπό την προϋπόθεση ότι έχουν υποστεί τις σχετικές επεξεργασίες που αναφέρονται στο εν λόγω μέρος του παραρτήματος II. Αυτές οι επεξεργασίες έχουν στόχο την εξάλειψη ορισμένων κινδύνων για την υγεία των ζώων οι οποίοι συνδέονται με τα συγκεκριμένα εμπορεύματα. Στο μέρος 4 του εν λόγω παραρτήματος παρουσιάζεται μια μη ειδική επεξεργασία «A» και ορισμένες ειδικές επεξεργασίες, «B» έως «F», οι οποίες καταχωρίζονται κατά φθίνουσα σειρά σοβαρότητας του κινδύνου για την υγεία των ζώων ο οποίος συνδέεται με το συγκεκριμένο εμπόρευμα.
                  
               
                     (4)
                  
                  
                     Το Ηνωμένο Βασίλειο της Μεγάλης Βρετανίας και της Βόρειας Ιρλανδίας έχει παράσχει τις αναγκαίες εγγυήσεις για τη χώρα αυτή και για ορισμένες Εξαρτήσεις του Στέμματος, προκειμένου να συμμορφωθεί με τους όρους που καθορίζονται στην απόφαση 2007/777/ΕΚ για την εισαγωγή στην Ένωση φορτίων εμπορευμάτων για ανθρώπινη κατανάλωση με επεξεργασία «Α» από την ημερομηνία αποχώρησης, εξακολουθώντας να συμμορφώνεται με τη νομοθεσία της Ένωσης για αρχική περίοδο τουλάχιστον εννέα μηνών.
                  
               
                     (5)
                  
                  
                     Ως εκ τούτου, λαμβανομένων υπόψη αυτών των ειδικών εγγυήσεων που παρέχονται από το Ηνωμένο Βασίλειο της Μεγάλης Βρετανίας και της Βόρειας Ιρλανδίας, και προκειμένου να αποφευχθεί κάθε περιττή διαταραχή του εμπορίου μετά την ημερομηνία αποχώρησης, το Ηνωμένο Βασίλειο της Μεγάλης Βρετανίας και της Βόρειας Ιρλανδίας και ορισμένες Εξαρτήσεις του Στέμματος θα πρέπει να συμπεριληφθούν στον κατάλογο τρίτων χωρών και τμημάτων τους που παρατίθεται στο μέρος 2 του παραρτήματος ΙΙ της απόφασης 2007/777/ΕΚ, από τις οποίες επιτρέπεται η εισαγωγή φορτίων των εμπορευμάτων στην Ένωση.
                  
               
                     (6)
                  
                  
                     Ως εκ τούτου, το παράρτημα II της απόφασης 2007/777/ΕΚ θα πρέπει να τροποποιηθεί αναλόγως.
                  
               
                     (7)
                  
                  
                     Η παρούσα απόφαση θα πρέπει να εφαρμόζεται από τις 13 Απριλίου 2019, εκτός εάν κατά την εν λόγω ημερομηνία εξακολουθεί να εφαρμόζεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας το δίκαιο της Ένωσης.
                  
               
                     (8)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το μέρος 2 του παραρτήματος II της απόφασης 2007/777/ΕΚ τροποποιείται σύμφωνα με το παράρτημα της παρούσας απόφασης.
         
         
            Άρθρο 2
            Η παρούσα απόφαση εφαρμόζεται από τις 13 Απριλίου 2019.
            Ωστόσο, δεν εφαρμόζεται εάν κατά την εν λόγω ημερομηνία εξακολουθεί να εφαρμόζεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας το δίκαιο της Ένωσης.
         
         
            Άρθρο 3
            Η παρούσα απόφαση απευθύνεται στα κράτη μέλη.
         
         
            Βρυξέλλες, 11 Απριλίου 2019.
            
               
                  Για την Επιτροπή
               
               Jyrki KATAINEN
               
                  Αντιπρόεδρος
               
            
         
         
            (1)  ΕΕ L 18 της 23.1.2003, σ. 11.
         
            (2)  Απόφαση (ΕΕ) 2019/476 του Ευρωπαϊκού Συμβουλίου σε συμφωνία με το Ηνωμένο Βασίλειο, της 22ας Μαρτίου 2019, για την παράταση της προθεσμίας δυνάμει του άρθρου 50 παράγραφος 3 της ΣΕΕ (ΕΕ L 80 I της 22.3.2019, σ. 1).
         
            (3)  Απόφαση 2007/777/ΕΚ της Επιτροπής, της 29ης Νοεμβρίου 2007, για τον καθορισμό όρων υγείας των ζώων, όρων δημόσιας υγείας και υποδειγμάτων πιστοποιητικών όσον αφορά ορισμένα προϊόντα με βάση το κρέας και επεξεργασμένα στομάχια, ουροδόχους κύστεις και έντερα για κατανάλωση από τον άνθρωπο, που εισάγονται από τρίτες χώρες, και για την κατάργηση της απόφασης 2005/432/ΕΚ (ΕΕ L 312 της 30.11.2007, σ. 49).
      
      
         
            ΠΑΡΑΡΤΗΜΑ
            Ο πίνακας του μέρους 2 του παραρτήματος II της απόφασης 2007/777/ΕΚ τροποποιείται ως εξής:
            
                        α)
                     
                     
                        Μετά την εγγραφή για την Αιθιοπία προστίθενται οι ακόλουθες γραμμές:
                        
                                    «GB
                                 
                                 
                                    Ηνωμένο Βασίλειο της Μεγάλης Βρετανίας και της Βόρειας Ιρλανδίας
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                              
                                    GG
                                 
                                 
                                    Γκέρνζι
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    Α»
                                 
                              
                  
                        β)
                     
                     
                        Μετά την εγγραφή για την Ισλανδία προστίθεται η ακόλουθη γραμμή:
                        
                                    «JE
                                 
                                 
                                    Τζέρζι
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    A
                                 
                                 
                                    Α»